**บันทึกการประชุมกลุ่มงานวิจัยและบริการวิชาการ**

**ครั้งที่ 5/2556**

**วันที่ 18 พฤษภาคม 2556 เวลา 14.00 น.**

**ผู้มาประชุม**

1. **นางมณีรัตน์ วีระกรพานิช หัวหน้ากลุ่มงาน**
2. **นางพิมพ์ชนก ศรีสุริยะมาตย์**
3. **นายอนุพันธ์ พันธ์อมร**

**เปิดประชุมเวลา 14.00 น.**

**นางมณีรัตน์ วีระกรพานิช หัวหน้ากลุ่มงานวิจัยและบริการวิชาการ กล่าวเปิดประชุม เนื่องจาก บุคลากรในกลุ่มงานคือนายอรนพ เนียมไทยสงค์ ได้ถึงแก่กรรมเมื่อวันที่ 24 เมษายน 2556 ที่ผ่านมา มีผลให้บุคลากรในกลุ่มงานที่อยู่ปฏิบัติราชการเหลือเพียง 3 คน ดังนั้น การประชุมจึงจะเป็นการประชุมอย่างเรียบง่าย ไม่มีการออกหนังสือเชิญประชุมเช่นครั้งที่ผ่านมา สำหรับการจดบันทึกรายงานการประชุม ให้จดบันทึกอย่างเรียบง่ายแทน เพื่อความสะดวกและรวดเร็วในการปฏิบัติงาน จากนั้น นางมณีรัตน์ จึงได้หารือกับที่ประชุมดังนี้**

1. มอบหมายการปฏิบัติงานแทนนายอรนพ เนียมไทยสงค์ เบื้องต้น มอบหมายให้นางพิมพ์ชนก สะสางและติดตามงานที่อยู่ในระหว่างการดำเนินการ โดยให้ประชาสัมพันธ์ไปยังคณาจารย์ที่ได้ประสานงานค้างกับนายอรนพ ให้มาติดต่อนางพิมพ์ชนกแทน ซึ่งนางพิมพ์ชนกได้ดำเนินการไปบางส่วนแล้ว ส่วนงานด้านการบันทึกข้อมูลสารสนเทศ มอบหมายให้นายอนุพันธ์ดำเนินการแทนไปก่อน ส่วนเรื่องอื่น ๆ จะพิจารณาเป็นคราว ๆ ไป
2. เตรียมการเดินทางไปศึกษาดูงาน และให้นายอนุพันธ์ปฏิบัติราชการแทน เนื่องจาก นางมณีรัตน์ และนางพิมพ์ชนก มีกำหนดเดินทางไปศึกษาดูงาน ณ ต่างประเทศ ร่วมกับกองวิเทศสัมพันธ์ ซึ่งจะมีผลให้นายอนุพันธ์ จะต้องปฏิบัติราชการแทน ในการนี้ เพื่อมิให้กระทบต่อการให้บริการแก่คณาจารย์และผู้มาติดต่อ จึงกำหนดให้นางพิมพ์ชนก สอนงานด้านเอกสารเบื้องต้น การออกหนังสือรับ-ส่ง และการประสานงานทางด้านบริการวิชาการให้กับนายอนุพันธ์ เพื่อจะได้ให้บริการแก่คณาจารย์ในกรณีเร่งด่วนได้ ทั้งนี้ ขอให้นางพิมพ์ชนก ประชาสัมพันธ์ให้ผู้รับบริการได้รับทราบก่อนเดินทางล่วงหน้า 2 สัปดาห์เพื่อเคลียร์งานให้เรียบร้อยไม่ให้คั่งค้าง และให้ผู้บริการได้รับทราบว่าจะมีนายอนุพันธ์อยู่ให้บริการอยู่
3. การปรับแผนการปฎิบัติงาน ตามแผนยุทธศาสตร์ คณะสถาปัตยกรรมศาสตร์ นางมณีรัตน์ หัวหน้ากลุ่มงานแจ้งต่อที่ประชุมว่าจากเหตุการณ์ที่นายอรนพเสียชีวิต ทำให้ขาดผู้ปฏิบัติงานไป 1 คน ทำให้บุคลากรที่เหลือต้องมาปฏิบัติงานแทน ซึ่งจำเป็นต้องมีการปรับแผนการปฏิบัติงานในหลาย ๆ เรื่อง ได้แก่ โครงการ KM ภายในกลุ่มงาน และการ KM ให้กับบุคลภายนอก ให้เลื่อนไปก่อน คงไว้แต่กิจกรรมที่เร่งด่วน และมีผลกระทบกับผู้ให้บริการโดยตรง อาทิ การจัดทำสารสนเทศด้านบริการวิชาการและวิจัย กิจกรรมทางด้านวิเทศสัมพันธ์ ประชาสัมพันธ์ และการดำเนินการด้านการเผยแพร่ผลงานการวิจัยของคณะ

เลิกประชุมเวลา 11.00 น.

|  |  |
| --- | --- |
| นางพิมพ์ชนก ศรีสุริยะมาตย์จดบันทึกรายงานการประชุม | นางมณีรัตน์ วีระกรพานิชตรวจทานรายงานการประชุม |

**บันทึกการประชุมกลุ่มงานวิจัยและบริการวิชาการ**

**ครั้งที่ 6/2556**

**วันที่ 18 มิถุนายน 2556 เวลา 14.00 น.**

**ผู้มาประชุม**

1. **นางมณีรัตน์ วีระกรพานิช หัวหน้ากลุ่มงาน**
2. **นางพิมพ์ชนก ศรีสุริยะมาตย์**
3. **นายอนุพันธ์ พันธ์อมร**

**เปิดประชุมเวลา 14.00 น.**

**นางมณีรัตน์ วีระกรพานิช หัวหน้ากลุ่มงานวิจัยและบริการวิชาการ กล่าวเปิดประชุม และได้แจ้งต่อที่ประชุมในเรื่องต่าง ๆ ดังนี้**

1. เตรียมการเดินทางไปศึกษาดูงาน ตามที่นางมณีรัตน์ และนางพิมพ์ชนก มีกำหนดเดินทางไปศึกษาดูงาน ณ ต่างประเทศ ร่วมกับกองวิเทศสัมพันธ์ ในระหว่างวันที่ 23-29 มิถุนายน 2556 ซึ่งจะมีผลให้นายอนุพันธ์ จะต้องปฏิบัติราชการแทน นั้น นางพิมพ์ชนก ได้แจ้งว่าได้ดำเนินการดังนี้
	1. KM ในเรื่องการเตรียมเอกสารการเบิกเงินและส่งงวดงาน ตลอดจนการร่างโต้ตอบหนังสือราชการเบื้องต้นให้กับนายอนุพันธ์ ในวันที่ 22 มิถุนายน 2556 ที่ผ่านมา
	2. เตรียมเอกสารตัวอย่างโดยให้แสดงไฟล์ไว้หน้าDesktop เครื่องคอมพิวเตอร์ส่วนกลางแล้ว
	3. ประชาสัมพันธ์ผ่าน Social Network และจดหมายเวียนอิเล็กทรอนิกส์ให้ผู้รับบริการที่มีกิจกรรมเร่งด่วนให้มาติดต่อในช่วงก่อนเดินทางแล้ว
2. **เตรียมดำเนินโครงการอบรมคอมพิวเตอร์ Building Information Modeling (BIM) ด้วยโปรแกรม ARCHICAD 16 ในระหว่างวันที่ 17-19 กรกฎาคม 2556 ณ ห้องปฏิบัติการคอมพิวเตอร์ ชั้น 2 คณะสถาปัตยกรรมศาสตร์ มหาวิทยาลัยขอนแก่น โดย อ.ธัณฐกรณ์ พงษ์พิมล นางมณีรัตน์ วีระกรพานิช ได้มอบหมายให้ดำเนินการดังนี้**

**2.1 ให้นางพิมพ์ชนก ดำเนินการประชาสัมพันธ์โครงการ จัดทำหนังสือเชิญ ประสานงานการใช้ห้อง และประสานรายละเอียดจากอ.ธัณฐกรณ์ รวมทั้งจัดเตรียมเอกสารอื่น ๆ ที่เกี่ยวข้อง**

**2.2 ให้นายอนุพันธ์ ดำเนินการจัดทำระบบลงทะเบียนออนไลน์**

เลิกประชุมเวลา 11.00 น.

|  |  |
| --- | --- |
| นางพิมพ์ชนก ศรีสุริยะมาตย์จดบันทึกรายงานการประชุม | นางมณีรัตน์ วีระกรพานิชตรวจทานรายงานการประชุม |